kalixlouiis/myanmar-wikipedia-corpus huggingface dataset:
အမည် အမျိုးအစား လိပ်စာ မှတ်ချက် အ.ထ.က(၁)လသာ ကျောင်း ၂၇၀၊ ရွှေတိဂုံဘုရားလမ်း (ယခင်) စင်ထရယ်ကျောင်း အ.ထ.က(၂)လသာ ကျောင်း ၁၁၂၊ ဗိုလ်ချုပ်အောင်ဆန်းလမ်း (ယခင်) စိန့်ဂျွန်းကွန်ဗင့်ကျောင်း ချိုလီရာ ဒါဂါ ဗလီ ဗလီ ၂၃၉၊ ၂၉လမ်း ချိုလီရာ ဂျာမာ ဗလီ ဗလီ ၁၁၄၊ ဗိုလ်ဆွန်ပက်လမ်းနှင့် မဟာဗန္ဓုလလမ်းထောင့် ခိန့်ဟုတ်ဗုဒ္ဓဘာသာဘုရားကျောင်း တရုတ်ဗုဒ္ဓဘာသာဘုရားကျောင်း ၄၂၆-၄၃၂၊ ကမ်းနားလမ်းနှင့် စဉ့်အိုးတန်းလမ်းထောင့် ကွမ်ရင်ဗုဒ္ဓဘာသာဘုရားကျောင်း တရုတ်ဗုဒ္ဓဘာသာဘုရားကျောင်း ၆၆၈၊ မဟာဗန္ဓုလလမ်းနှင့် လသာလမ်းထောင့် သန့်ရှင်းသော တြိနတိ ကသီဒြယ် ခရစ်ယာန်ဘုရားရှိခိုးကျောင်း ခရစ်ယာန်ဘုရားရှိခိုးကျောင်း ၄၄၆၊ ဗိုလ်ချုပ်အောင်ဆန်းလမ်း ဂျိန်းဘုရားကျောင်း ဂျိန်းဘုရားကျောင်း ၇၆-၇၈၊ ၂၉လမ်း ဂျူးဘာသာ ရဟူဒီဘုရားရှိခိုးကျောင်း ရဟူဒီဘုရားရှိခိုးကျောင်း ၈၅၊ ၂၆လမ်း လုံစန်းထန်ဘုရားကျောင်း တရုတ်ဗုဒ္ဓဘာသာဘုရားကျောင်း ၅၃-၅၅၊ အနော်ရထာလမ်း မဟာပိန္နဲ ဟိန္ဒူဘုရားကျောင်း ဟိန္ဒူဘုရားကျောင်း ၁၄၉၊ ၂၄လမ်း မတ်ဟယ်ရှီရာ ဗလီ ဗလီ ၉၁၊ ၃၀လမ်း မြန်မာကုန်တိုက်စတိုး ရုံး ၁၉-၄၃၊ ဗိုလ်ဆွန်ပက်လမ်း မြန်မာ့စီးပွားရေးဘဏ်၊ ဘဏ်ခွဲ ၄ ရုံး ၆၂၅၊ ကုန်သည်လမ်းနှင့် ၃၀လမ်းထောင့် မြန်မာရေနံနှင့် သဘာ၀ ဓာတ်ငွေ့လုပ်ငန်း ရုံးချုပ် ရုံး ၆၀၄-၆၀၈၊ ကုန်သည်လမ်း မြန်မာ့ဆက်သွယ်ရေး လုပ်ငန်း ငွေစာရင်းရုံး ရုံး ၄၆၅-၄၆၉၊ မဟာဗန္ဓုလလမ်း စိန့်ဂျွန် ကက်သလစ် ခရစ်ယာန်ဘုရားရှိခိုးကျောင်း ခရစ်ယာန်ဘုရားရှိခိုးကျောင်း ၃၆၈၊ ဗိုလ်ဆွန်ပက်လမ်း သီရိကလီမာ ဟိန္ဒူဘုရားကျောင်း ဟိန္ဒူဘုရားကျောင်း ၂၉၅၊ ကုန်ဈေးတန်းလမ်း သီရိကန်မိချီ ဟိန္ဒူဘုရားကျောင်း ဟိန္ဒူဘုရားကျောင်း ၃၇၅၊ ဗိုလ်ချုပ်အောင်ဆန်းလမ်းနှင့် ဗိုလ်ဆွန်ပက်လမ်းထောင့် သီရိစတိနာရာရန် ဟိန္ဒူဘုရားကျောင်း ဟိန္ဒူဘုရားကျောင်း ၂၃၊ ၂၉လမ်း ရန်ကုန်ဆေးရုံကြီး ဆေးရုံ ဗိုလ်ချုပ်အောင်ဆန်းလမ်း ကိုးကား ပြင်ပလင့်ခ်များ Yangon City Website Category:မြန်မာနိုင်ငံရှိ မြို့များ Category:ရန်ကုန်တိုင်းဒေသကြီးရှိ မြို့နယ်များ။
ပန်းဘဲတန်းမြို့နယ်သည် ရန်ကုန်မြို့လယ်၏အလယ်ပိုင်းတွင် တည်ရှိသည်။
ရန်ကုန်မြို့၏အကြီးဆုံးဈေးများဖြစ်သောဗိုလ်ချုပ်အောင်ဆန်းဈေးနှင့် သိမ်ကြီးဈေးတို့သည် ပန်းဘဲတန်းမြို့နယ်တွင် တည်ရှိသည်။
ရပ်ကွက်ပေါင်း (၁၁)ခုရှိသည်။
ပန်းဘဲတန်းမြို့နယ်၏အရှေ့ဘက်တွင် ကျောက်တံတားမြို့နယ်၊ တောင်ဘက်တွင် ဆိပ်ကမ်းမြို့နယ်နှင့် ရန်ကုန်မြစ်၊ အနောက်ဘက်တွင် လသာမြို့နယ်နှင့် မြောက်ဘက်တွင် ဒဂုံမြို့နယ်တို့ တည်ရှိသည်။
ပန်းဘဲတန်းမြို့နယ်တွင် မူလတန်းကျောင်း (၃)ကျောင်း၊ အလယ်တန်းကျောင်း (၂)ကျောင်းနှင့် အထက်တန်းကျောင်း (၃)ကျောင်းတို့ တည်ရှိသည်။
ထင်ရှားသော အဆောက်အဦးများ ပန်းဘဲတန်းမြို့နယ်သည် ဗြိတိသျှလက်ထက်ထဲက မူလပထမ မြို့စီမံကိန်းတွင် ပါဝင်ခဲ့သောကြောင့် ကိုလိုနီခေတ် အဆောက်အအုံများစွာ တည်ရှိသည်။
အောက်ဖော်ပြပါအဆောက်အဦးများကို ရန်ကုန်မြို့ရှိ ရှေးဟောင်းအမွေအနှစ်အဖြစ် ထိန်းသိမ်းထားသည်။
အမည် အမျိုးအစား လိပ်စာ မှတ်ချက်အ.ထ.က(၂)ပန်းဘဲတန်း ကျောင်း ၁၂၄-၁၄၂၊ (ရွှေတိဂုံဘုရားလမ်း)ဗိုလ်ချုပ်အောင်ဆန်းဈေး ဈေး ဗိုလ်ချုပ်အောင်ဆန်းလမ်း ဂုလမ်အာလစ် မာစ်ဂျစ်ဝါဖ် ဗလီ ဗလီ ၆၂-၆၄၊ လမ်းမတော်လမ်း ယခင် အိန္ဒိယအသက်အာမခံလုပ်ငန်း အဆောက်အအုံ ရုံး ၆၅၄၊ ကုန်သည်လမ်းနှင့် ရွှေဘုံသာလမ်းထောင့် နအူဆာရီပူရီ ဗလီ ဗလီ ၂၈၁၊ ရွှေဘုံသာလမ်း ဆာတီဆန်နီဂျမာ ဗလီ ဗလီ ၁၄၉၊ ရွှေဘုံသာလမ်း ကိုးကား ပြင်ပလင့်ခ်များ Yangon City Website Category:မြန်မာနိုင်ငံရှိ မြို့များ Category:ရန်ကုန်တိုင်းဒေသကြီးရှိ မြို့နယ်များ။
လက်ပံတောင်းတောင် သပိတ်အရေးအခင်းသည်၊ လက်ပတောင်း၊ ဆားလင်းကြီးမြို့၊ မုံရွာတဘက်ကမ်းတွင်တည်ရှိသည့် ကြေးနီစီမံကိန်းအား ရပ်ဆိုင်းရေးအတွက် ဒေသခံ ရွာသူရွာသားများမှ ဆန္ဒပြသပိတ်မှောက်ခဲ့ကြခြင်းဖြစ်သည်။
ထိုကြေးနီစီမံကိန်းအား ကန့်ကွက်ရန် စတင်ဆန္ဒပြခဲ့ကြသူများမှာ ရန်ကုန်ပြည်သူ့ အကျိုးဆောင် ကွန်ယက်မှ လယ်သမားအရေးလုပ်ဆောင်သူ ကိုဝေဠု၊ ဝက်မှေးရွာသူဖြစ်သည့် မသွဲ့သွဲ့ဝင်း၊ မအေးနက် နှင့် မဖြူဖြူဝင်းတို့သည်၊ မုံရွာ ဆုတောင်းပြည့် ဘုရား၌ ဝတ်ပြုဆုတောင်းခဲ့ရာမှ ဩဂုတ်လ ၃၀ရက် ၂၀၁၂ နေ့တွင် အာဏာပိုင်တို့၏ ဖမ်းဆီးခြင်းကို ခံခဲ့ရသည်။
၁၄ရက်မျှ အဖမ်းခံရပြီးနောက်ပိုင်း ၎င်းတို့အားလုံး ပြန်လည်လွတ်မြောက်ခဲ့သည်။
ကြေးနီ စီမံကိန်း ကန့်ကွက်သူ အားလုံး လွတ် http://www.bbc.co.uk/burmese/burma/2012/09/120914_coppermine_activists_released.shtml ၎င်းတို့ပြန်လွတ်မီ ၁ရက်အလိုတွင် ၈၈ မျိုးဆက်ကျောင်းသား ခေါင်းဆောင်များနှင့် အစိုးရ အဖွဲ့များအကြား ဆွေးနွေးညှိနှိုင်းမှုများရှိခဲ့ပြီး လိုက်လျောမှုတချို့လည်း ရရှိခဲ့သည်။
တောင်းဆိုမှု သုံးချက်တွင် ဖမ်းဆီးခံရသူများ ပြန်လည်လွှတ်ပေးရေး၊ ဆန္ဒပြမည့်သူများကို ဖမ်းဆီးခြင်းမပြုလုပ်ရန်၊ ကြေးနီစီမံကိန်းအား ရပ်တန့်ထားရန် တောင်းဆိုခဲ့သော်လည်း၊ အာဏာပိုင်တို့မှ ဒုတိယအချက်ကို လိုက်လျောခဲ့ပြီး၊ ဆန္ဒပြမည့်သူများကို ဖမ်းဆီးခြင်း ထပ်မလုပ်ရန် ကတိပေးခဲ့သည်။
တောင်းဆိုခဲ့သည့် ပထမအချက်သည်၊ အာဏာပိုင်တို့မှ တရားဥပဒေအရ အရေးယူရခြင်းဖြစ်သောကြောင့် ဥပဒေအကြောင်းအရသာ ပြန်လည်လွှတ်ပေးမည်ဟု ဖြေကြားခဲ့သည်။
ကြေးနီ စီမံကိန်း ဆန္ဒပြသူတွေ ထပ်မဖမ်း ဘူးလို့ ကတိပေး http://www.bbc.co.uk/burmese/burma/2012/09/120913_coppermine_88students.shtml ဦးပိုင်ကုမ္ပဏီ နှင့် ဝမ်ပေါင် ထိုစီမံကိန်းအား ပူးတွဲလုပ်ဆောင်နေသည့် ဦးပိုင်ကုမ္ပဏီ နှင့် ဝမ်ပေါင်ကုမ္ပဏီတို့မှ လက်ရှိဖြစ်ပျက်နေသည့် သဘာဝ ပတ်ဝန်းကျင် ပျက်စီးမှုများသည့် ၎င်းတို့၏ စီမံကိန်းများကြောင့် မဟုတ်ဟုဆိုကာ ဂရန်းမီးရထားဟော်တယ်တွင် သတင်းစာရှင်းလင်းပွဲ ပြုလုပ်၍ ငြင်းဆိုခဲ့သည်။
ထိုဒေသရှိ စပယ်တောင် နှင့် ကြေးစင်တောင်များ ပျောက်သွားခဲ့သော်လည်း၊ ကုမ္ပဏီမှ တောင်များကို ပြန်လည်ပုံဖော်၍ သစ်ပင်များပြန်လည်စိုက်ပျိုးပေးမည်ဖြစ်ကြောင်းလည်း ဖြေကြားခဲ့သည်။
လက်ပံတောင်းတောင် သဘာဝ ပျက်စီးမှု ကြေးနီစီမံကိန်းကြောင့် မဟုတ်လို့ ဆို http://www.bbc.co.uk/burmese/burma/2012/09/120929_copper_project_company_presser.shtml ရန်ကုန်၌ ဆန္ဒပြ ထိုစီမံကိန်းအားရပ်တန့်ရန် လိုလားသူများမှလည်း ရန်ကုန်မြို့တွင် လူတထောင်ခန့် ဆန္ဒပြခဲ့ကြသည်။
ထိုဆန္ဒပြပွဲသည် မည်သည့်အဖွဲ့အစည်း မည်သည့်ပုဂ္ဂိုလ်များမှ ဦးဆောင်လုပ်ကိုင်ခြင်းမဟုတ်ဘဲ၊ ငြိမ်းချမ်းမှု တရားမျှတမှုကို ချစ်မြတ်နိုးသည့် ပြည်သူများ စုပေါင်းပြုလုပ်ခဲ့ခြင်းဖြစ်ကြောင်းပါဝင်ခဲ့သူများမှ ထုတ်ဖော်ပြောဆိုခဲ့သည်။
ကြေးနီ စီမံကိန်းလုံးဝရပ်ဆိုင်းရေး ရန်ကုန်မှာ ဆန္ဒပြ http://www.bbc.co.uk/burmese/burma/2012/11/121126_copper_rangoon.shtml ကိုးကား ပြင်ပလင့်ခ်များ ကဏ္ဍ:မြန်မာနိုင်ငံ၏ နိုင်ငံရေး။
A world map of the 2019 Corruption Perceptions Index by Transparency International which measures "the degree to which corruption is perceived to exist among public officials and politicians". High numbers (blue) indicate less perception of corruption, whereas lower numbers (red) indicate higher perception of corruption. ၁၉၉၅ ခုနှစ်မှစ၍ အပြည်ပြည်ဆိုင်ရာ ပွင့်လင်းမြင်သာမှု မှ စီပီအိုင် (Corruption Perceptions Index, CPI) ဟု ခေါ်သည့် အဂတိ လိုက်စားမှု နိုင်ငံများ နှိုင်းယှဉ်စာရင်း ကို နှစ်စဉ်ဖော်ပြလေ့ရှိပြီး၊ နိုင်ငံများ၏ အဂတိလိုက်စားမှုအခြေအနေများကို ကျွမ်းကျင်လေ့လာသူများ၏ အကဲဖြတ်ချက်နှင့် အများပြည်သူ့ သဘောထား စစ်တန်းများအပေါ် မူတည်ကာ အမှတ်ပေးစနစ်ဖြင့် ဖော်ပြသည့်စာရင်းဖြစ်သည်။
စီပီအိုင်မှ အဂတိလိုက်စားခြင်းဆိုသည်မှာ အများပိုင်အာဏာကို မိမိကိုယ်ကျိုးအတွက် အလွဲသုံးစား ပြုလုပ်ခြင်းဟု အဓိပ္ပာယ်ဖွင့်သည်။
CPI 2010: Long methodological brief, p. 2 ၂၀၁၂အတွက် မြန်မာနိုင်ငံသည် အမှတ် ၁၀၀ တွင် ၁၅မှတ်ဖြင့် ကမ္ဘာ့နိုင်ငံများရှိ အဂတိလိုက်စာမှုအများဆုံး အဆင့် ၃တွင် တည်ရှိပြီး၊ အဂတိလိုက်စားမှု အနည်းဆုံး နိုင်ငံအဖြစ်၊ ဒိန်းမတ်၊ နယူးဇီလန်၊ ဖင်လန်တို့မှ အမှတ် ၁၀၀ တွင် ၉၀ ဖြင့် နံပါတ်၁ နေရာတွင် ဗိုလ်ဆွဲခဲ့ကြသည်။
အဂတိ လိုက်စားမှု မြန်မာ တတိယ ချိတ် http://www.bbc.co.uk/burmese/burma/2012/12/121205_corruption_index.shtmlအမှတ်ပေးသည့် ပုံစံမှာ ထိပ်ဆုံး အမှတ် ၁၀၀ သည် အဂတိလိုက်စားမှု အနည်းဆုံးဖြစ်ပြီး၊ အမှတ်အနည်းဆုံးရသည့် နိုင်ငံများသည် အဂတိလိုက်စာမှုများပြားသည့် နိုင်ငံများဖြစ်သည်။
အပြည်ပြည်ဆိုင်ရာ ပွင့်လင်းမြင်သာမှု အဖွဲ့ အပြည်ပြည်ဆိုင်ရာ ပွင့်လင်းမြင်သာမှု (Transparency International) အဖွဲ့သည် အစိုးရမဟုတ်သည့် အန်ဂျီအို (NGO) အဖွဲ့အစည်းဖြစ်ပြီး အပြည်ပြည်ဆိုင်ရာ ဖွဲ့ဖြိုးတိုးတက်ရေး အစီအစဉ်များတွင် နိုင်ငံများ၏ အုပ်ချုပ်သူများ၊ ကုမ္ပဏီများ အဂတိလိုက်စားမှု ရှိမရှိ ကြီးကြပ်စောင့်ကြည့် ဖော်ထုတ်ပေးသည်။
ယင်းအဖွဲ့အစည်း၏ ဗဟိုဌာနချုပ်မှာ ဂျာမနီနိုင်ငံ၊ ဘာလင်မြို့တွင်တည်ရှိပြီး၊ နိုင်ငံ ၇၀ ၌ အခြေချ၍ လုပ်ကိုင်ဆောင်ရွက်လျက်ရှိသည်။
အဂတိလိုက်စားမှုဆိုသည်မှာ အများမှ ယုံကြည်ပေးအပ်ခဲ့သည့် အာဏာတစ်ခုကို မိမိကိုယ်ကျိုးအတွက် အသုံချခြင်းဟု ဖွင့်ဆိုပြီး၊ အပြည်ပြည်ဆိုင်ရာ ပွင့်လင်းမြင်သာမှုမှ ကမ္ဘာ့နိုင်ငံများမှ အုပ်ချုပ်သူများ၊ နိုင်ငံရေးသမားများ၊ စီးပွားရေးသမားများ၊ လူမှုအဖွဲ့အစည်းများ နှင့် နေ့စဒူဝနေထိုင်သူတို့မှ အဂတိလိုက်စားမှုများ မရှိကြရန် ရည်ရွယ်သည်။
"What We Do". Transparency International. Retrieved 2012-06-04. အပြည်ပြည်ဆိုင်ရာ ပွင့်လင်းမြင်သာမှုတွင် ပုဂ္ဂလိက အဖွဲ့အစည်းများ၊ ပြည်တွင်းနေထိုင်နေကြသူများမှ မိမိနိုင်ငံရှိ အဂတိလိုက်စားမှုများကို မည်သို့ ပယ်ဖျက်ရန် ရည်ရွယ်ကာ ဆောင်ရွက်နေသည့် လုပ်ငန်းစုပေါင်း ၁၀၀ကျော်ရှိသည်။
အနည်းငယ်သော လာဘ်စားမှုမှ ကြီးမားသော ခိုးယူမှုမျိုး၊ အဂတိလိုက်စားမှုအမျိုးမျိုးမှာ နိုင်ငံတစ်ခု နှင့် တစ်ခု ကွာခြားသည်။
ထိုလုပ်ငန်းများတွင် ခန့်အပ်ထားသူများသည့် ပြည်တွင်းအကြောင်းကို ကောင်းစွာ နားလည်သူများဖြစ်ကြပြီး၊ နိုင်ငံတွင် ဖြစ်ပျက်နေသည့် အဂတိလို်က်စားမှုကို မည်သည့်နည်းလမ်းဖြင့် ပပြောက်နိုင်ရန် နားလည်ဆောင်ရွက်နိုင်သူများလည်းဖြစ်ကြသည်။
ဒေါ်သန်းအေး (ဘိလပ်ပြန် သန်း) သည် လူသိများသည့် အဆိုတော် ဖြစ်ပြီး၊ ကုလသမဂ္ဂ၌ (၂၅) နှစ်ကြာ ပထမဆုံး အမှုထမ်းသော မြန်မာအမျိုးသမီးလည်း ဖြစ်သည်။
၂၀ရာစု နှစ်ဆန်းပိုင်းကာလတွင် ဘိလပ်ပြန်သန်း အဖြစ် နာမည်ကြီး အဆိုတော်တစ်ဦးဖြစ်ခဲ့ပြီး၊ လူမှုဝန်ထမ်းတစ်ဦးအနေဖြင့်လည်း ကုလသမဂ္ဂတွင် အချိန်ကြာမြင့်စွာ တာဝန်ထမ်းဆောင်ခဲ့သူလည်းဖြစ်သည်။
သူသည် ဩစတြီးယားလူမျိုးဖြစ်သည့် မှတ်တမ်းရုပ်ရှင်ရိုက်ကူးသူ ဝါနာဖန်းနှင့် အိမ်ထောင်ကျခဲ့ပြီး၊ အောင်ဆန်းစုကြည်နှင့် လွန်စွာရင်းနှီးသူလည်းဖြစ်၊ 'စု' မိဘများ၏ မိသားစုသူငယ်ချင်း ဖြစ်သည့်အပြင် ဒေါ်အောင်ဆန်းစုကြည်အား နယူးယောက်သို့ ပြောင်းရွှေ့နေထိုင်ကာ ကုလသမဂ္ဂတွင် အလုပ်လုပ်ကိုင်စေလိုသူလည်းဖြစ်သည်။
သန်းအေးသည် နှစ်ခြင်းခရစ်ယာန် မိသားစု၌ မွေးဖွားခဲ့ပြီး ရန်ကုန်တက္ကသိုလ်တွင် ပညာဆည်းပူးခဲ့ကာ ဆရာအတတ်သင်ကောလိပ်တွင် တက်ရောက်ခဲ့သည်။
ဒုတိယ ကမ္ဘာစစ်တွင် ဂျပန်များ မြန်မာနိုင်သို့ ဝင်ရောက်သိမ်းပိုက်ချိန်၌ ဒေါ်သန်းအေးသည် အိန္ဒိယသို့ တိမ်းရှောင်နေထိုင်ခဲ့ပြီး၊ အားလုံးအတွက် အိန္ဒိယရေဒီယို (All India Radio, AIR) မြန်မာပိုင်းဌာနတွင် အလုပ်လုပ်ကိုင်ခဲ့၍ ကျန်ရှိသည့် သူ့၏ဘဝကို ပြည်ပနိုင်ငံများတွင်သာ ကုန်ဆုံးခဲ့သည်။
၂၀၀၇ ခုနှစ် ဇွန်လ ၁၇ရက်နေ့တွင် အောက်စ်ဖို့ဒ်ရှိ သူ၏ ပင်စင်စားနေအိမ်၌ပင် ကွယ်လွန်ခဲ့သည်။
ဘဝအစ ဒေါ်သန်းအေးကို ရန်ကုန်မြို့၌ မိဘများဖြစ်သူ ဦးပိုမြ နှင့် ဒေါ်ထူးတို့မှ မွေးဖွားခဲ့သည်။
ဖခင်သည် ဥရောပကုန်သွယ်ရေး ကုမ္ပဏီတစ်ခု၌ အလုပ်လုပ်ကိုင်ခဲ့ပြီး၊ မြန်မာစာနှင့် ပါဠိဘာသာရပ်ကို အမှတ်(၆) ဗိုလ်တထောင်၊ စိန့်ပေါ အမျိုးသားကျောင်းတွင် ဆက်လက် သင်ကြားပို့ချခဲ့သည်။
ထို့အပြင် အင်္ဂလိပ်လူမျိုးများ မြန်မာနိုင်ငံတွင် မြန်မာ့အစိုးရနှင့် ဆက်သွယ်ရန် သို့မဟုတ် စီးပွားရေးလုပ်ကိုင်နိုင်ရန် မြန်မာစာတတ်မြောက်ကြောင်း အောင်လက်မှတ်ပြသနိုင်ရန်အတွက်လည်း သင်ကြားမှုများပို့ချခဲ့သည်။
ပဉ္စကလျာဏီသည် ပုဂံမင်းဆက်၏ မင်းသမီးတော်တစ်ပါးဖြစ်ပြီး ကျန်စစ်သား၏ မယ်တော်ဖြစ်သည်။
'ပိုင်ရဲ့ဘဝ' (Life of Pi) သည် ၂၀၁၂ ခုနှစ်တွင် ရုံတင်ပြသသည့် စွန့်စားခန်း ရုပ်ရှင် ဇာတ်ကားဖြစ်သည်။
၂၀၀၁ ခုနှစ်တွင် ထုတ်ဝေသည့် စာရေးဆရာ ရမ်း မာတယ် (Yann Martel) ၏ အမည်တူ ဝတ္ထုကို အရင်းခံကာ ဒါရိုက်တာ လီအန်းမှ ရိုက်ကူးထားသည်။
ယင်းရုပ်ရှင်မှာ ပိုင် ပတ်တယ် (Pi Patel) အမည်ရှိ ၁၆ နှစ်အရွယ် ယောက်ျားလေးတစ်ဦးသည် သင်္ဘောပျက်ပြီး အသက်ကယ်လှေပေါ်တွင် ကျားတစ်ကောင်နှင့် ပင်လယ်တွင်း လွှင့်မျောခဲ့သည့် ဇာတ်လမ်း ဖြစ်သည်။
လီအန်းသည် ထိုင်ဝမ်ဖွား ရုပ်ရှင် ဒါရိုက်တာ တစ်ဦးဖြစ်သည်။
သူရိုက်ကူးခဲ့သည့် ဇာတ်ကားများမှာ Eat Drink Man Woman (1994)၊ Sense and Sensibility (1995)၊ Crouching Tiger, Hidden Dragon (ဝပ်နေသောကျား၊ ပုန်းနေသောနဂါး) (2000 - အကောင်းဆုံး နိုင်ငံခြားဘာသာ ရုပ်ရှင် အော်စကာဆုရ), Hulk (2003), and Brokeback Mountain (2005) တို့ ပါဝင်သည်။
လီအန်းသည်လည်း ၂၀၀၅ ခုနှစ်တွင် Brokeback Mountain ဇာတ်ကားဖြင့်တစ်ကြိမ်၊ ၂၀၁၃ ခုနှစ်တွင် ပို်င်ရဲ့ဘဝ ဇာတ်ကားဖြင့်တစ်ကြိမ် အကောင်းဆုံး ဒါရိုက်တာဆုကို နှစ်ကြိမ်ဆွတ်ခူးခဲ့သည်။
သူသည် အော်စကာဆုရ ဒါရိုက်တာများအနက် ပထမဦးဆုံးသော အာရှသား ဖြစ်သည်။
right|အိုတတ်မီရ်ဘိုး (Octave Mirbeau) အိုတတ်မီရ်ဘိုး (Octave Mirbeau) ( ၁၈၄၈ - ၁၉၁၇ )ပြင်သစ်သတင်းပို့နှင်စာရေးဆရာ။
စာပေများကိုအများသိမြင်အောင်ရေးသားခဲ့သည်။
သူရေးသားခဲ့သောစာအုပ်များမှာ( L’Abbe Jules)ဘုရင်ဂျီဘုန်းတော်ကြီးဂျူးလ် ( ၁၈၈၈ )၊ (Le Jardin des supplices) စိတ်ဆင်းရဲခံပန်းခြံ ( ၁၈၉၉ )နှင့် (Le Journal d’ une femme de chambre) ဟိုတယ်အလုပ်သမတဦး၏အကြောင်း( ၁၉၀၀ ) နှင့်စီးပွားရေးကစီးပွားရေး (Les affaires sont les affaires) (၁၉၀၃) ဖြင့် ဥရောပတခွင်လုံးကို အောင်မြင်မူ့ရရှိခဲ့သည်။
ပြဇာတ်ရေးသူ ၊အနုပညာကို ဝေဖန်ခံစားတတ်သူတဦးဖြစ်၍ ခေတ်ပြိုင်ပန်းချီဆရာများဘက်မှခုခံအားပေးကူညီတတ်ပြီး (Claude Monet) ကလုတ်မန်းနေး၊ (Auguste Rodin) အော်ဂတ်စ်ရိုဒန်တို့နှင့် မိတ်ဆွေများဖြစ်ပြီး ၎င်းတို့ကိုချီးမွန်းအားပေးသူတဦးဖြစ်သည်။
ပညာတတ်၊လွတ်လပ်မှုကိုမြတ်နိုးသူ၊ ဆင်းရဲသားတောင်သူလယ်သမားများကို ထောက်ခံအားပေးသူ၊ ဘူဇွါလူတန်းစါးများကိုလဝေဖန်သူ၊ စစ်တပ်နင့်ကသိုလစ်ဘုရားကျောင်းကိုဝေဖန်သူ၊ (Alfred Dreyfus) အဲလ်ဖရဲဒ်ဒရေဖျူစ် အတွက်အားသွန်ခွန်စိုက်ခုခံအားပေးသူတဦးဖြစ်သည်။
ရန်ကုန်ဆေးရုံကြီးကို ရန်ကုန်ပြည်သူ့ဆေးရုံကြီးဟုလည်း ခေါ်သည်။
ရန်ကုန်ဆေးရုံကြီးသည် ရန်ကုန်မြို့၊ လသာမြို့နယ်တွင် တည်ရှိသည်။
ရန်ကုန်ဆေးရုံကြီးသည် ရန်ကုန်မြို့ရှိ အဓိကကျသော ပြည်သူ့ဆေးရုံတစ်ရုံဖြစ်သည်။
ဆေးရုံဝန်းမှာ ၃၅ ဧကရှိပြီး ကုတင် ၂၀၀၀ ဆံ့ အထွေထွေရောဂါကု ဆေးရုံဖြစ်သည်။
ရန်ကုန်ဆေးရုံကြီးတွင် အတွင်းလူနာများအတွက် ဆေးကုသဆောင် ၃ဆောင်၊ ခွဲစိတ်ကုသဆောင် ၃ဆောင်၊ ထိခိုက်ဒဏ်ရာနှင့် အရိုးရောဂါကုသဆောင် ၁ဆောင်နှင့် အထူးရောဂါကုသဆောင် ၂၄ဆောင်ရှိသည်။
ထို့အပြင် ဆေးကုသဆောင်၊ ခွဲစိတ်ကုသဆောင်နှင့် ထိခိုက်ဒဏ်ရာဆောင်များအတွက် အရေးပေါ်ဌာနများလည်း ရှိသည်။
ရန်ကုန်ဆေးရုံကြီးတွင် ဆရာဝန်ပေါင်း ၃၀၀ယောက်နှင့် သူနာပြုပေါင်း ၄၀၀ယောက်ခန့် အမှုထမ်းလျက်ရှိသည်။
ရန်ကုန်ဆေးရုံကြီးသည် ဝိတိုရိယခေတ် ဗိသုကာပုံစံဖြစ်သော အနီရောင်အုတ်ခဲနှင့် အဝါရောင်ဆေးများဖြင့် မွမ်းမံတည်ဆောက်ထားသောကြောင့် ထင်ရှားကျော်ကြားသည်။
ရန်ကုန်ဆေးရုံကြီးသည် ဆေးတက္ကသိုလ်(၁) ရန်ကုန်၊ သူနာပြုတက္ကသိုလ်(ရန်ကုန်)နှင့် ဆေးဘက်ဆိုင်ရာ နည်းပညာတက္ကသိုလ်(ရန်ကုန်)တို့၏ အဆင့်မြင့်သင်ကြားရေးဆေးရုံကြီးဖြစ်သည်။
ရန်ကုန်ဆေးရုံကြီးသည် အခြားပြည်သူ့ဆေးရုံများကဲ့သို့ပင် အခြေခံ အထောက်အပံ့များနှင့် ပစ္စည်းကိရိယာများစွာ လစ်ဟင်းလျက်ရှိသည်။
အများပြည်သူများအတွက် ကျန်းမာရေးစောင့်ရှောက်မှုမှာ အခမဲ့ဟု ဆိုသော်ငှားလည်း ဆေးဖိုးနှင့် သက်ဆိုင်ရာကုသမှုများအတွက် ကုန်ကျမှုများကို လူနာများမှ ပေးဆောင်ရသည်။
ရန်ကုန်ဆေးရုံကြီးသည် မြန်မာနိုင်ငံရှိ ပထမတန်းစား ဆေးတက္ကသိုလ်များ၏ အဓိကသင်ကြားရေးဆေးရုံကြီးဖြစ်သောကြောင့် အခြားနယ်များရှိ ပြည်သူ့ဆေးရုံများထက် ပို၍အရည်အချင်းမြင့်မားသော ကျန်းမာရေးဝန်ထမ်းများရှိသည်။
ရန်ကုန်ဆေးရုံကြီးသည် အများအားဖြင့် ပုဂ္ဂလိကဆေးရုံများတွင် ကုသမှုမခံယူနိုင်သော (သို့မဟုတ်) နိုင်ငံရပ်ခြားသို့ သွားရောက်မကုသနိုင်သော လူများအတွက် ဖြစ်သည်။
သမိုင်းကြောင်း thumb|၁၉၀၀နှစ်ဦးပိုင်းအတွင်း ဆောက်ပြီးစ ရန်ကုန်ဆေးရုံကြီး ရန်ကုန်ဆေးရုံကြီးသည် ယခင် လေဟာပြင်ဈေးနေရာ သစ်သားအဆောက်အဦမှ ပြောင်းလာခြင်း ဖြစ်ပြီး၊ စတင်တည်ဆောက်စဉ်က သူနာတန်းဟု ခေါ်သည်။
လူနာများ အဆောက်အဦနှင့် မမျှ ဖြစ်လာ၍ လက်ရှိဆေးရုံကြီးနေရာ၌ ဆေးရုံသစ်ကြီး တည်ဆောက်သည်။
ရန်ကုန်ဆေးရုံကြီးကို ဗြိတိသျှကိုလိုနီလက်ထက် ၁၈၉၉ခုနှစ်တွင် Rangoon General Hospital အဖြစ် ကုတင် ၃၄၂ဆံ့ဆေးရုံဖြင့် စတင်တည်ဆောက်ခဲ့သည်။
ဝိတိုရိယခေတ် ဗိသုကာပုံစံဖြစ်သော အဓိက ၃ထပ်ဆောင်ကို ၁၉၀၅ခုနှစ် မေလ ၆ရက်နေ့တွင် ဖွင့်လှစ်ခဲ့သည်။
ဒုတိယကမ္ဘာစစ်ကြီးပြီးနောက် ရန်ကုန်ဆေးရုံကြီးကို ပြန်လည်ပြုပြင်မွမ်းမံမှုများ ဆောင်ရွက်ခဲ့ပြီး ကုတင် ၅၄၆ဆံ့ ဆေးရုံကြီးအဖြစ် ပြောင်းလဲခဲ့သည်။
၁၉၆၄ခုနှစ်တွင် အထူးရောဂါကုသဆောင်သစ်များ တိုးချဲ့ခဲ့ပြီး ကုတင် ၁၅၀၀ဆံ့အဖြစ် တိုးမြှင့်ခဲ့သည်။
ယနေ့ကာလတွင် ရန်ကုန်ဆေးရုံကြီးအား ရန်ကုန်မြို့ရှိ ရှေးဟောင်းအမွေအနှစ်စာရင်းဝင် အဆောက်အဦးတစ်ခုအဖြစ် သတ်မှတ်ထားသည်။
ကုသဆောင်များ ရန်ကုန်ဆေးရုံကြီးတွင် အထူးရောဂါကုသဆောင် ၂၄ဆောင်နှင့် ရောဂါရှာဖွေဆောင် ၅ဆောင်တို့ ရှိသည်။
ထို့အပြင် မှုခင်းဆေးပညာဌာန၊ ဗဟိုအမျိုးသားသွေးလှူဘဏ်၊ ဆေးပညာမှတ်တမ်းဌာန၊ ဇီဝဆေးပညာ အင်ဂျင်နီယာဌာန၊ စားဖိုခန်း၊ အဝတ်လျှော်ခန်းနှင့် သယ်ယူပို့ဆောင်ရေးဌာနတို့လည်း ရှိသည်။
သင်ကြားရေး အစီအစဉ်များ ရန်ကုန်ဆေးရုံကြီးသည် ဆေးတက္ကသိုလ်(၁) ရန်ကုန်၏ အဓိကသင်ကြားရေး ဆေးရုံကြီးဖြစ်သည်။
သူနာပြုတက္ကသိုလ်(ရန်ကုန်)နှင့် ဆေးဘက်ဆိုင်ရာ နည်းပညာတက္ကသိုလ်(ရန်ကုန်)တို့မှ သူနာပြုသင်တန်းသားများနှင့် ဆေးဘက်အကူများကိုလည်း သင်ကြားပို့ချပေးသည်။
ဘွဲ့ကြို ဆေးပညာဘွဲ့ ဒီပလိုမာ (Dip.Med.Sc.) တီဘီနှင့် ရင်ခေါင်းရောဂါ ဆေးပညာ အဏုမြူ ဆေးပညာ အထွေထွေဆေးပညာ ဘွဲ့လွန် (M.Med.Sc.) ရောဂါဗေဒ ဥပဒေရေးရာဆေးပညာ အရိုးရောဂါဆေးပညာ မေ့ဆေးပညာ ဓာတ်မှန်ပညာ အရိုး၊ အကြော၊ အဆစ်ဆိုင်ရာ ဆေးပညာ အရေပြားရောဂါ ဆေးပညာ ဓာတ်ရောင်ခြည်ဆေးပညာ ကင်ဆာရောဂါဆေးပညာ ဆေးရုံ စီမံခန့်ခွဲမှုနှင့် ကျန်းမာရေး အုပ်ချုပ်မှုပညာ ဆေးပညာ ခွဲစိတ်ကုသမှုပညာ ဒေါက်တာဘွဲ့ (Dr.Med.Sc.) အထွေထွေဆေးပညာ အထွေထွေ ခွဲစိတ်ကုသမှုပညာ အရိုးရောဂါဆေးပညာ နှလုံးရောဂါ ဆေးပညာ နှလုံးရောဂါ ခွဲစိတ်ကုသမှုပညာ ရင်ခေါင်းရောဂါ ဆေးပညာ ရင်ခေါင်းရောဂါ ခွဲစိတ်ကုသမှုပညာ ဦးနှောက်နှင့် အာရုံကြောရောဂါ ဆေးပညာ ဦးနှောက်နှင့် အာရုံကြောရောဂါ ခွဲစိတ်ကုသမှုပညာ ဆီးနှင့် ကျောက်ကပ်ရောဂါ ဆေးပညာ အစာအိမ်နှင့် အူလမ်းကြောင်းရောဂါ ဆေးပညာ အသည်းရောဂါ ဆေးပညာ သွေးရောဂါ ဆေးပညာ မေ့ဆေး ဆေးပညာ ဓာတ်မှန်ပညာ မျက်နှာနှင့် မေးရိုး ခွဲစိတ်ကုသမှုပညာ အခြားသင်တန်းများ သူနာပြုသင်တန်း ဆေးဘက်ပညာသည် သိပ္ပံပညာ ဓာတ်ရောင်ခြည်ဆေးပညာ အရိုး၊ အကြော၊ အဆစ် ပြန်လည်သန်စွမ်းရေး ဆေးပညာ ဓာတ်ခွဲခန်း ကျွမ်းကျင်မှုပညာ ကိုးကား Category:မြန်မာနိုင်ငံရှိ ဆေးရုံဆေးခန်းများ Category:ရန်ကုန်မြို့ Category:ရန်ကုန်မြို့ရှိ ရှေးဟောင်းအမွေအနှစ် အဆောက်အအုံများ။
thumb|သူနာပြုတက္ကသိုလ် (ရန်ကုန်) သူနာပြုတက္ကသိုလ် (ရန်ကုန်)သည် ၄နှစ်ကြာ သူနာပြုအတတ်ပညာကို သင်ကြားပေးသော တက္ကသိုလ်ဖြစ်ပြီး ရန်ကုန်မြို့ရှိ လမ်းမတော်မြို့နယ်တွင် တည်ရှိသည်။
သူနာပြုတက္ကသိုလ် (ရန်ကုန်)သည် မြန်မာနိုင်ငံရှိ သူနာပြုတက္ကသိုလ် ၃ခုအနက် တစ်ခုအပါအဝင်ဖြစ်သည်။
သူနာပြုတက္ကသိုလ် (ရန်ကုန်)တွင် သူနာပြုဘွဲ့လွန်အပြင် သွားဘက်ဆိုင်ရာ ဆေးပညာ၊ မျက်စိ၊နား၊နှာခေါင်း၊လည်ချောင်းဆိုင်ရာ ဆေးပညာ၊ စိတ်ကျန်းမာရေး၊ ကလေးကျန်းမာရေး၊ အထူးကြပ်မတ် ပြုစုစောင့်ရှောက်မှုနှင့် အရိုးရောဂါဆေးပညာဆိုင်ရာ ဒီပလိုမာများကိုလည်း သင်ကြားပေးသည်။
သူနာပြုတက္ကသိုလ် (ရန်ကုန်)သည် အလွန်စိစစ်ရွေးချယ်သော တက္ကသိုလ်တစ်ခုဖြစ်ပြီး တစ်နှစ်လျှင် ကျောင်းသားကျောင်းသူ ၁၀၀ယောက်သာ လက်ခံသင်ကြားပေးသည်။
သမိုင်းကြောင်း ၁၉၈၆ခုနှစ်တွင် သူနာပြုသင်တန်းကျောင်းအဖြစ် စတင်ဖွင့်လှစ်ခဲ့ပြီး ၁၉၉၁ခုနှစ်တွင် တက္ကသိုလ်အဆင့်သို့ မြှင့်တင်ခဲ့သည်။
၁၉၉၄ခုနှစ်တွင် ၄နှစ်ကြာ သူနာပြုဘွဲ့ကို သင်ကြားပေးသော မြန်မာနိုင်ငံရှိ ပထမဆုံး သူနာပြုတက္ကသိုလ်ဖြစ်ခဲ့သည်။
ဦးဆောင်မှု ပါမောက္ခချုပ်များ ပါမောက္ခဒေါက်တာဒေါ်ဝင်းမေ (၁၉၉၁-၁၉၉၇) ပါမောက္ခဒေါက်တာဒေါ်မာလာမောင် (၁၉၉၇-၂၀၀၀) ပါမောက္ခဒေါက်တာဒေါ်မေဝင်းအောင်ခင် (၂၀၀၀-) အလားတူလင့်ခ်များ သူနာပြုတက္ကသိုလ်(မန္တလေး) တပ်မတော်သူနာပြုနှင့်ဆေးဘက်ပညာသည်တက္ကသိုလ် ကိုးကား Category:ရန်ကုန်မြို့ Category:ရန်ကုန်မြို့ရှိ တက္ကသိုလ်နှင့်ကောလိပ်များ Category:ရန်ကုန်တိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ဆေးတက္ကသိုလ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ။
မြောက်‌ဥက္ကလာပမြို့နယ် သည် မြန်မာနိုင်ငံ၊ ရန်ကုန်တိုင်းဒေသကြီး၊ မရမ်းကုန်းခရိုင်တွင် တည်ရှိပြီ။
ရပ်ကွက်ပေါင်း (၁၉) ခုနှင့် ရွှေပေါက်ကံမြို့သစ် သည် မြောက်ဥက္ကလာပမြို့နယ်ထဲ ပါဝင်သည်။
မြောက်ဥက္ကလာပမြို့နယ်၏ မြောက်ဘက်တွင် မင်္ဂလာဒုံမြို့နယ်နှင့် လှည်းကူးမြို့နယ်၊ အရှေ့ဘက်တွင် ဒဂုံမြို့သစ်(မြောက်ပိုင်း)၊ အနောက်ဘက်တွင် မင်္ဂလာဒုံမြို့နယ်နှင့် မရမ်းကုန်းမြို့နယ်၊ တောင်ဘက်တွင် ကမာရွတ်မြို့နယ်၊ မရမ်းကုန်းမြို့နယ်နှင့် တောင်ဥက္ကလာပမြို့နယ်တို့ တည်ရှိသည်။
မြောက်ဥက္ကလာပမြို့နယ်မှ ရန်ကုန် အပြည်ပြည်ဆိုင်ရာ လေဆိပ်သို့ ၅-၃၀ မိနစ် ကားမောင်းလျှင် ရောက်ရှိသည်။
သမိုင်းကြောင်း မြောက်‌ဥက္ကလာပမြို့နယ်သည် ၁၉၅၉ ခုနှစ်တွင် တည်‌ထောက်ခဲ့သော မြို့သစ်များထဲတွင် တစ်ခုအပါအဝင် ဖြစ်သည်။
ဆေးတက္ကသိုလ်(၂)ရန်ကုန်၏ တွဲဖက်သင်ကြားရေးဆေးရုံဖြစ်သော မြောက်‌ဥက္ကလာပဆေးရုံသည် မြောက်‌ဥက္ကလာပမြို့နယ်နှင့် အနီးတဝိုက်ရှိနေရာများမှ လူများကို ကျန်းမာရေးစောင့်ရှောက်မှုပေးလျက်ရှိသည်။
ဖွဲ့စည်းချိန်တွင် ရပ်ကွက်ပေါင်း ၁၇ ရပ်ကွက်ဖြင့် စတင်ခဲ့သည်။
၁၉၈၉ တွင် ဝေဘာဂီရပ်ကွက်၊ ၁၉၉၀ တွင် ပေါက်တလောက် မြို့သစ်ရပ်ကွက် ရွှေပေါက်ကံမြို့သစ်ရပ်ကွက်ကိုလည်းကောင်း တိုးချဲ့ ဖွဲ့စည်းပေးသဖြင့် ယခုအချိန်တွင် မြောက်ဥက္ကလာပမြို့နယ်သည် ရပ်ကွက်ပေါင်း ၁၉ ခုရှိသည်။
တည်နေရာနှင့် အကျယ်အဝန်း မြောက်‌ဥက္ကလာပမြို့နယ်သည် ရန်ကုန်မြို့အရှေ့ပိုင်းတွင် တည်ရှိပြီး မြောက်လတ္တီတွဒ် ၁၆ ဒီဂရီ ၁၆ မိနစ်၊ အရှေ့လာင်ဂျီတွဒ် ၉၆ ဒီဂရီ ၁၀ မိနစ်တွင် တည်ရှိသည်။
အရှေ့မှ အနောက်သို့ ၂.၇၈ မိုင် ကျယ်ဝန်းပြီး၊ တောင်မှ မြောက်သို့ ၃.၇၁ မိုင် ရှည်လျားပါသည်။
စတုရန်းမိုင်ပေါင်း ၁၀.၃၂မိုင် ကျယ်ဝန်းပါသည်။
ပထဝီဝင်အနေအထား မြေမျက်နှာသွင်ပြင်မှာ မြေပြန့်လွင်ပြင်ဒေသဖြစ်သည်။
ငမိုးရိပ်ချောင်းသည် မြို့၏ အရှေ့ဘက်မှ ဖြတ်သန်းစီးဆင်းပြီး ငမိုးရိပ်ချောင်းအတွင်းသို့ မယ်လမုချောင်း၊ ဆင်ဖုံချောင်းနှင့် ပေါက်တလောက်ချောင်းတို့ စီးဝင်သည်။
ငမိုးရိပ်ချောင်းသည် ရေအတက်အကျရှိသော ချောင်းတစ်ခုဖြစ်ပြီး ယခုအချိန်ထိ ချောင်းကျိုး၊ မြစ်ကျိုး၊ အင်းနှင့် သဲသောင်များ ဖြစ်ထွန်းလာမှု မရှိသေးသော တစ်ခုဖြစ်သည်။
မြောက်ဥက္ကလာပမြို့နယ်သည် အပူချိန်လျော့နည်းသော ရာသီဥတုရှိပြီး၊ အမြင့်ဆုံး ၃၅ ဒီဂရီ ဆဲလ်စီးယက်စ်နှင့် အနိမ့်ဆုံးအပူချိန်မှာ ၂၄ ဒီဂရီ ဆဲလ်စီးယက်စ်ဖြစ်သည်။
နှစ်အလိုက် မိုးရွာရက်ပေါင်း ၉၀ ရက်ဝန်းကျင်ရှိပြီး ၂၀၁၆ ခုနှစ်တွင် မိုးရေချိန်လက်မ ၁၀၁ လက်မ ရရှိခဲ့သည်။
လူဦးရေ မြောက်ဥက္ကလာမြို့နယ်တွင် ၂၀၁၇ ခုနှစ် မတ်လကုန်တွင် ကျား ၁၃၅၀၈၉ နှင့် မ ၁၄၈၀၉၁ ဦးဖြင့် စုစုပေါင်း ၂၈၄၀၉၅ ဦးရှိသည်။
အများအားဖြင့် ဗုဒ္ဓဘာသာကို ကိုးကွယ်ကြပြီး ဗမာလူမျိုးအများစုနေထိုင်သည်။
အိမ်ခြေပေါင်း ၄၃၁၃၀ ရှိပြီး အိမ်ထောင်စုပေါင်း ၅၈၃၄၄ စု ရှိသည်။
ပညာရေး မူလတန်းကျောင်း (၄၅) ကျောင်း၊ အလယ်တန်းကျောင်း (၈) ကျောင်း၊ အထက်တန်းကျောင်းခွဲ (၄) ကျောင်းနှင့် အထက်တန်းကျောင်း (၇) ကျောင်းရှိသည်။
အဆင့်မြင်ပညာရေး ဆေးတက္ကသိုလ်(၂)ရန်ကုန် ဆေးဝါးတက္ကသိုလ် (ရန်ကုန်) စီးပွားရေး အဓိကထွက်ကုန်မရှိပါ။
မြို့နယ်အတွင်း ကုမ္ပဏီလုပ်ငန်း၊ ဝန်ဆောင်မှုလုပ်ငန်း၊ အရောင်းအဝယ်လုပ်ငန်းနှင့် အစိုးရဝန်ထမ်းအဖြစ် လုပ်ကိုင်ကြသည်။
မြောက်ဥက္ကလာပမြို့နယ်သည် လမ်းပန်းဆက်သွယ်ရေး ကောင်းမွန်သော မြို့တစ်မြို့ဖြစ်သည်။
စက်မှုဇုန်များအဖြစ် မြောက်ဥက္ကလာပစက်မှုဇုန်နှင့် ရွှေပေါက်ကံစက်မှုဇုန်တို့ တည်ရှိသည်။
အိမ်တွင်းစက်မှုလက်မှုလုပ်ငန်းအဖြစ် ၈၄ ခုရှိသည်။
ဈေးများအဖြစ် ၂ ဈေး၊ ရတနာသိင်္ဂီဈေး၊ ခ ဈေး၊ က ဈေး၊ မေဓာဝီ ဈေး၊ ဃ ဈေး၊ မြနန္ဒာ ဈေး၊ ဌ ဈေး၊ ကျောက်ရေတွင်းဈေး၊ ရွှေပေါက်ကံမြို့သစ်ဈေးနှင့် ဝေဘာဂီ ဈေးတို့ တည်ရှိသည်။
အစိုးရနှင့် ပုဂ္ဂလိကဘဏ်ပေါင်း ၁၀ ခုရှိသည်။
စတိုးဆိုင်နှင့် အရောင်းဆိုင်ပေါင်း ၆၇၁ ခုရှိပြီး ၂၈၃ ခုမှာ လက်ဖက်ရည်ဆိုင်ဖြစ်သည်။
GDP မှာ ၂၀၁၆-၂၀၁၇ ခုနှစ်တွင် စုစုပေါင်းအဖြစ် ကျပ်သန်းပေါင်း ၆၇၅၃၁၂ ရှိသည်။
အလုပ်လုပ်ကိုင်နိုင်သူလူဦးရေမှာ ၂၃၉၆၄၂ ဦးဖြစ်သည်။
ကျန်းမာရေး ဆေးတက္ကသိုလ်(၂)ရန်ကုန်နှင့် တွဲဖက်ထားသော သင်ကြားရေးဆေးရုံကြီး မြောက်‌ဥက္ကလာပဆေးရုံ ရှိပြီး အဓိကဆေးရုံနှင့် ကာကွယ်ဆေးထိုးနှံပေသော‌ ဆေးရုံဖြစ်သည်။
၂၀၁၉ ခုနှစ် စာရင်းအရ အစိုးရနှင့် ပုဂ္ဂလိကဆေးရုံပေါင်း (၈) ခုရှိပြီး ကုတင်အရေအတွက် ၁၂၂၈ ခုရှိသည်။
ဆေးပေးခန်းပေါင်း ၄ ခုရှိသည်။
ထင်ရှားသော‌နေရာများ မယ်လမုစေတီတော်ကို ရန်ကုန်မြို့ရှိ ရှေးဟောင်းအမွေအနှစ်အဖြစ် ထိန်းသိမ်းထားသည်။
အမည် အမျိုးအစား လိပ်စာ မှတ်ချက် မယ်လမုစေတီ စေတီ သုဓမ္မာလမ်း ရန်ကုန်မြို့ရှိ ရှေးဟောင်းအမွေအနှစ်စာရင်းဝင် မဟာကျိန်သစ္စာရှင်ဘုရားကြီး ဘုရားရုပ်ပွားတော် သုနန္ဒာလမ်း၊ ဋ ရပ်ကွက် ကိုးကား ပြင်ပလင့်ခ်များ Yangon City Website Category:မြန်မာနိုင်ငံရှိ မြို့များ Category:ရန်ကုန်တိုင်းဒေသကြီးရှိ မြို့နယ်များ။
thumb|မြောက်‌ဥက္ကလာပဆေးရုံ မြောက်‌ဥက္ကလာပဆေးရုံသည် ဆေးတက္ကသိုလ်(၂)ရန်ကုန်နှင့် တွဲဖက်ထားသော သင်ကြားရေးဆေးရုံကြီးဖြစ်သည်။
ရန်ကုန်မြို့အရှေ့ပိုင်းတွင်ရှိသော မြောက်‌ဥက္ကလာပမြို့နယ်တွင် တည်ရှိသည်။
မြောက်‌ဥက္ကလာပဆေးရုံကို ဆေးတက္ကသိုလ်(၂)ရန်ကုန်၏ သင်ကြားရေးဆေးရုံအဖြစ် ၁၉၇၀ခုနှစ်တွင် သတ်မှတ်ခဲ့သည်။
၁၉၉၆ခုနှစ်၊ စက်တင်ဘာလ ၂၅ရက်တွင် မြောက်‌ဥက္ကလာပမြို့နယ်ရှိ ယခုလက်ရှိနေရာသို့ ပြောင်းရွှေ့ခဲ့သည်။
မြောက်‌ဥက္ကလာပဆေးရုံမှာ ယခင်က ကုတင် ၄၀၀ဆံ့ဆေးရုံဖြစ်သည်။
ယခုအခါ ဆေးရုံအဆောက်အဦးအား မတိုးချဲ့သော်လည်း ကုတင် ၈၀၀ဆံ့အဖြစ် တိုးမြှင့်ထားသည်။
၂၀၀၂ခုနှစ်တွင် မြန်မာနိုင်ငံရှိ ၄ခုမြောက် ဦးနှောက်နှင့် အာရုံကြောဌာနအား မြောက်‌ဥက္ကလာပဆေးရုံတွင် ဖွင့်လှစ်ခဲ့သည်။
ရှင်ယောဟန်သည် ဇေဗေဒဲ(Zebedee) ၏ သားဖြစ်လေသည်။
ခရစ်တော်သည် ရှင်ယောဟန်ကို အစ်ကို ဖြစ်သူ ယာကုပ် (James "The Great") နှင့် အတူ သာသနာပြုခရီးများအတွက် နောက်လိုက်တမန်တော်အဖြစ် ခန့်အပ်ခဲ့သည်။
ရှင်ယောဟန်ကို ခရစ်ဝင်ကျမ်းများနှင့် တမန်တော်ဝတ္ထုတို့၌ ထင်ရှားသော တမန်တော် အဖြစ် ဖော်ပြခဲ့သည်။
ရှင်ယောဟန် နှင့် သူ၏အစ်ကိုဖြစ်သူ ယာကုပ်ကို ဗောနေရဂက် (”Boanerges”) ဟု ခရစ်တော်က ချစ်စနိုးအမည်ပေးခေါ်ဝေါ်ခဲ့သည်။
Boanerges မှာ မိုးကြိုးသား (Sons of Thunder) ဟု အဓိပ္ပာယ်ရလေသည်။
စိတ်မထိန်းနိုင် ဒေါသထွက်လွယ်သဖြင့် ယင်းကဲ့သို့ အမည်ပေးခဲ့ခြင်း ဖြစ်တန်ရာသည်။
ယာကုပ်ထက် အသက်အရွယ်အားဖြင့် ငယ်ရွယ်သော်လည်း ဗတ်တိဇံယောဟန်ထံတပည့်ခံခဲ့ပြီးမှ ခရစ်တော်နောက်သို့ လိုက်ခဲ့ဟန်တူလေသည်။
ပုံ(၁)။
ရှင်ယောဟန် ရှင်ယောဟန်သည် ခရစ်ယာန်ဘာသာ အတွက် လွန်စွာမှ အရေးပါသော ပုဂ္ဂိုလ်ဖြစ်လေသည်။
လေးခုမြောက်သော ခရစ်ဝင်ကျမ်းအပြင် ”ရှင်ယောဟန် ဩဝါဒစာ”၊ ”ဗျာဒိတ်ကျမ်း“ တို့ကို ရေးသားခဲ့လေသည်။
ကျမ်းစာပညာရှင် တချို့က ထိုကျမ်းများအားလုံးကို ရှင်ယောဟန် ကိုယ်တိုင် ရေးသားခြင်းကို သံသယရှိသော်ငြားလည်း ရှင်ယောဟန်၏ ခရစ်ယာန်သမိုင်း၌ ပါဝင် ပေးဆပ်ခဲ့မှုများကိုကား ငြင်းနိုင်လိမ့်မည်မဟုတ်ချေ။
ကျမ်းစာများ၌ ရှင်ယောဟန်နှင့် ယာကုပ်တို့အား အခြားသော တမန်တော်များထက် ပို၍ အရေးပါအရာရောက်သော သူများအဖြစ် ဇောင်းပေးဖော်ပြခဲ့သည်။
ရှင်ယောဟန်သည် တရားဇရပ်မှူး သမီးအား ရှင်သန်ထမြောက်စေသည့် အချိန်၌ ခရစ်တော်နှင့်အတူ ရှိနေခဲ့သည်။
ခရစ်တော် Tabor တောင်ပေါ်၌ အဆင်းသဏ္ဌာန်ပြောင်းချိန်၌လည်း ရှိနေခဲ့သည်။
ခရစ်တော် အဖမ်းမခံရမှီ ဂေသရှင်မာန် ဥယျာဉ်၌ ဆုတောင်း နေစဉ်အချိန်၌လည်း ခရစ်တော်နှင့် အတူ ရှိနေခဲ့သည်။
သူသည် ခရစ်တော်ရှင်ပြန်ထမြောက်သည် ကို အကြွင်းမရှိယုံကြည်ခဲ့သော တမန်တော်များအနက် တစ်ပါးအပါအဝင်ဖြစ်ပြီး ဂနေငျ်သရက်(Gennesaret) ကမ်းစပ်၌ ခရစ်တော်မှ ကိုယ်ထင်ပြစဉ် သခင့်အား ပထမဦးဆုံး မှတ်မိသိရှိသူဖြစ်သည်။
သမိုင်းဓာတ်ပုံများကို ကြည့်ရှု့လိုလျင် မြင့်မြတ်သောနေရာသို့ အလယ်တစ်ခေါက်ကို ကြည့်ရှု ပါ။
ကျမ်းစာထဲ၌ ဖော်ပြထားချက်များမှ လွဲ၍ ရှင်ယောဟန်၏ အခြားသော အကြောင်းများကို သိရှိရန် မလွယ်ကူလှ။
သူဘယ်သူဘယ်ဝါ အတိအကျကိုသော်လည်းကောင်း၊ သူ၏ သက်မွေးဝမ်းကြောင်း ကို သော်လည်းကောင်း မသိရပေ။
တမန်တော်ကြီးရှင်ပေါလုက ရှင်ယောဟန်သည် ကနဦး ဂျေရုဆလင် အသင်းတော်အား တည်ထောင်ရာတွင် အခြေခံအုတ်ဖြစ် ဖြစ်ခဲ့သည်ဟု ဆိုသည်။
ဆိုရိုးစကားများအရ ကနဦး အသင်းတော်များကို တည်ထောင်ခဲ့သော၊ စမုရန(Smyrna) အသင်းတော်ကြီး၏ ဘုန်းတော်ကြီး ဖြစ်ခဲ့သော ပိုလီကပ်(Polycarp) ကို ရှင်ယောဟန်ကိုယ်တိုင် သင်ကြားပေးခဲ့သည်။
သို့ဖြစ်၍ ကနဦးအသင်းတော်များသည် ပိုလီကပ်၊ ရှင်ယောဟန် ကဲ့သို့သော တမန်တော်များမှတဆင့် ခရစ်တော်နှင့် ဆက်နွယ်ခဲ့လေသည်။
ဆိုစကားများအရ ရှင်ယောဟန်သည် မယ်တော်မာရိနှင့် အတူ ဧဖက်(Ephesus) မြို့သို့ ရွေ့ပြောင်း နေထိုင်၍ အသက်ကြီးရင့်သောအခါ ဘုန်းတော်ဝင်စားလေသည်။
ရှင်ယောဟန်သည် (အခြားအနည်းငယ်သော ခရစ်တော်၏တမန်တော်များနည်းတူ) ကွပ်မျက်ခံရခြင်းဘေးမှ ရှားရှားပါးပါး လွတ်မြောက်ခဲ့သည်။
မော်(ရ်)မွန် (Mormon) များ၏ ယုံကြည်ချက်အရမူ ရှင်ယောဟန်သည် အသက်ရှင်ဆဲဖြစ်ပြီး ခရစ်တော်၏ ဒုတိယအကြိမ် ကြွလာမည့် အချိန်ကို စောင့်စားနေလေသည်။
Ref: http://jbcs.org.sg Category:ခရစ်ယာန် သာသာနာပြု ပုဂ္ဂိုလ်များ။